Likumprojekta „Par nekustamā īpašuma „Ceļmaļi”, Vārves pagastā, Ventspils novadā, atsavināšanu sabiedrības vajadzībām – valsts nozīmes civilās aviācijas lidlauka infrastruktūras attīstības projekta īstenošanai” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Atbilstoši Sabiedrības vajadzībām nepieciešamā nekustamā īpašuma atsavināšanas likuma 5.pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot likumā paredzētos nosacījumus.  Atbilstoši Sabiedrības vajadzībām nepieciešamā nekustamā īpašuma atsavināšanas likuma 13.pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu.  Saskaņā ar Ministru kabineta 2009.gada 7.aprīļa noteikumu Nr. 300 „Ministru kabineta kārtības rullis” 11.punktā noteikto, likumprojektu „Par nekustamā īpašuma „Ceļmaļi” Vārves pagastā, Ventspils novadā, atsavināšanu sabiedrības vajadzībām – valsts nozīmes civilās aviācijas lidlauka infrastruktūras attīstības projekta īstenošanai” virza Satiksmes ministrija. |
| 2. | Pašreizējā situācija un problēmas | Nekustamais īpašums „Ceļmaļi” Vārves pagastā, Ventspils novadā, kadastra Nr. 9884 001 0005 (turpmāk – Nekustamais īpašums) sastāv no zemes vienības (zemes vienības kadastra apzīmējums 9884 001 0005) 6,5 ha platībā. Īpašuma tiesības uz Nekustamo īpašumu reģistrētas Ventspils tiesas zemesgrāmatu nodaļas Vārves pagasta zemesgrāmatas nodalījumā Nr. 38 (II daļas 1.iedaļas ieraksts Nr. 4.1 un 4.2.) Inetai Laus (1/2 domājamā daļa) un Modrim Cīrulim (1/2 domājamā daļa).  Nekustamajam īpašumam, saskaņā ar ierakstu zemesgrāmatā, noteikti sekojoši apgrūtinājumi:   1. Visa teritorija atrodas Baltijas jūras piekrastes joslā; 2. hipotēka par labu Modrim Cīrulim uz Inetai Laus piederošo ½ domājamo daļu no Nekustamā īpašuma, par kopējo summu LVL 126 000,00 (viens simts divdesmit seši tūkstoši lati 00 santīmi), kas izriet no 2006.gada 26.decembra aizdevuma līguma, 2011.gada 30.marta ķīlas (hipotēkas) līguma un 2012.gada 27.jūlija vienošanās par aizdevuma līguma un ķīlas (hipotēkas) līguma grozījumiem; 3. noteikts aizliegums bez Modra Cīruļa rakstiskas piekrišanas Inetai Laus piederošo ½ domājamo daļu no Nekustamā īpašuma atsavināt, ieķīlāt, iznomāt, nodot patapinājumā, sadalīt, ieguldīt pamatkapitālā un apgrūtināt ar lietu tiesībām, reālnastām un jebkurām citām saistībām; 4. noteikts aizliegums bez Ventspils pilsētas domes rakstiskas piekrišanas Nekustamo īpašumu atsavināt, dāvināt, sadalīt un apgrūtināt ar lietu tiesībām.   Sabiedrības vajadzībām nepieciešamā nekustamā īpašuma atsavināšanas likuma 16.pants nosaka, ka, nostiprinot zemesgrāmatā īpašuma tiesības uz nekustamo īpašumu, kas atsavināts, pamatojoties uz likumu par konkrētā nekustamā īpašuma atsavināšanu, attiecīgais nekustamais īpašums pāriet valsts vai pašvaldības īpašumā brīvs no visiem apgrūtinājumiem un nastām, kuras nekustamajam īpašumam bija uzliktas saistību rezultātā un par kurām institūcija nav tieši paziņojusi, ka tā uzņemas attiecīgos apgrūtinājumus un nastas.  Ņemot vērā to, ka Ventspils pilsētas pašvaldība rīkojas, ievērojot Publiskas personas finanšu līdzekļu un mantas izšķērdēšanas novēršanas likuma 3.pantu, kurā noteikts, ka pašvaldībai jārīkojas ar finanšu līdzekļiem un mantu lietderīgi un rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu, Ventspils pilsētas pašvaldība vairākkārt ir piedāvājusi Nekustamā īpašuma īpašniekiem, tajā skaitā hipotekārajam kreditoram Modrim Cīrulim, vienoties par Nekustamā īpašuma atsavināšanu un hipotēkas dzēšanu, tomēr vienošanās nav panākta.  Ventspils pilsētas pašvaldība nav tiesīga pārņemt hipotekārās saistības pret kreditoru Modri Cīruli, tādējādi likumprojekta īstenošanas gadījumā Ventspils pilsētas pašvaldībai tiks reģistrētas īpašuma tiesības uz Nekustamo īpašumu, dzēšot hipotēku, kas nostiprināta Ventspils tiesas zemesgrāmatu nodaļas Vārves pagasta zemesgrāmatas nodalījumā Nr. 38, IV daļas 1.,2. Iedaļas 1.1 apakšpunktā.  Vienošanās par saņemtās atlīdzības izmantošanu no aizdevuma līguma izrietošo saistību dzēšanai ir kreditora un parādnieka savstarpēji risināms jautājums, ko Ventspils pilsētas pašvaldība nevar ietekmēt un nav tiesīga iejaukties.  Tomēr, ņemot vērā, ka Sabiedrības vajadzībām nepieciešamā nekustamā īpašuma atsavināšanas likuma spēkā esošā redakcija neparedz tāda kreditora, kura prasījumi ir nodrošināti ar zemesgrāmatā reģistrētu hipotēku, tiesību aizsardzības procedūru, likumprojekta saskaņošanas gaitā tika apspriesta iespēja likumprojektā ietvert noteikumus, kas vērsti uz hipotekārā kreditora tiesību aizsardzību.  Hipotekārā kreditora interešu aizsardzība konkrētajā gadījumā varētu tikt nodrošināta tādējādi, ka kreditoram par labu nostiprinātās ķīlas tiesības uz Nekustamo īpašumu tiktu aizstātas ar ķīlas tiesībām uz naudas līdzekļiem kontā – izmaksājamo atlīdzību Nekustamā īpašuma ½ domājamo daļu īpašniecei. Tā rezultātā izmaksājamā atlīdzība tiktu ieskaitīta bankas kontā kā depozīts, kas kalpotu par nodrošinājumu ½ domājamās daļas no Nekustamā īpašuma īpašnieces saistībām, kas izriet no aizdevuma līguma. Lai gan hipotekārajam kreditoram šāds risinājums varētu būt pieņemams, tas netika ietverts likumprojektā, jo no hipotekārā kreditora netika saņemta nekāda informācija vai viedoklis, turklāt šāds risinājums varētu neatbilst Sabiedrības vajadzībām nepieciešamā nekustamā īpašuma atsavināšanas likuma vispārējam regulējumam attiecībā uz īpašnieka līdzvērtīga stāvokļa nodrošināšanu.  Turklāt, Sabiedrības vajadzībām nepieciešamā nekustamā īpašuma atsavināšanas likums neparedz atsavināšanas procesā iesaistīt hipotekāro kreditoru.  Likumprojekts paredz, ka Nekustamais īpašums tiks reģistrēts uz Ventspils pilsētas pašvaldības vārda, dzēšot hipotēku, kas nostiprināta Ventspils tiesas zemesgrāmatu nodaļas Vārves pagasta zemesgrāmatas nodalījumā Nr. 38, IV daļas 1.,2. Iedaļas 1.1 apakšpunktā. Likumiskie apgrūtinājumi tiks saglabāti.  Sabiedrības vajadzībām nepieciešamā nekustamā īpašuma atsavināšanas likuma 4.pants nosaka, ka nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata.  Ventspils pilsētas pašvaldība ir vairākkārtīgi piedāvājusi Nekustamā īpašuma īpašniekiem noslēgt vienošanos par Nekustamā īpašuma atsavināšanu. Sarunu gaitā Ventspils pilsētas pašvaldība nav panākusi vienošanos ar īpašniekiem par Nekustamā īpašuma atsavināšanas atlīdzību.  Ventspils pilsētas pašvaldība ir nodrošinājusi taisnīgas atlīdzības noteikšanu atbilstoši Ministru kabineta 2011.gada 15.marta noteikumos Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” noteiktajai procedūrai un Sabiedrības vajadzībām nepieciešamā nekustamā īpašuma atsavināšanas likumā noteiktajai kārtībai - 2013.gada 25.janvārī ir apstiprinājusi lēmumu Nr. 17 „Par sabiedrības vajadzību nodrošināšanai nepieciešamā nekustamā īpašuma „Ceļmaļi” (kadastra Nr. 9884 001 0005) atsavināšanu par noteikto atlīdzību un tā ½ domājamās daļas īpašniekam noteikto atlīdzību” un lēmumu Nr. 18 „Par sabiedrības vajadzību nodrošināšanai nepieciešamā nekustamā īpašuma „Ceļmaļi” (kadastra Nr. 9884 001 0005) atsavināšanu par noteikto atlīdzību un tā ½ domājamās daļas īpašniekam noteikto atlīdzību”. Iepriekš minētajos lēmumos nekustamā īpašuma atsavināšana ierosināta par noteikto atlīdzību LVL 22 400 (divdesmit divi tūkstoši četri simti latu), katram no kopīpašniekiem nosakot attiecīgi atlīdzību LVL 11 200 apmērā, atbilstoši katram kopīpašniekam piederošajām ½ domājamām daļām no Nekustamā īpašuma. Atlīdzības apmērs pamatots ar Nekustamā īpašuma tirgus novērtējumu, ko veicis neatkarīgs sertificēts nekustamo īpašumu vērtētājs. Papildu zaudējumi, kas būtu atlīdzināmi, nav konstatēti.  Ņemot vērā, ka Sabiedrības vajadzībām nepieciešamā nekustamā īpašuma atsavināšanas likumā noteiktajā termiņā Nekustamā īpašuma kopīpašnieki nav snieguši Ventspils pilsētas pašvaldībai atbildi uz nosūtīto atsavināšanas ierosinājumu un līgums par Nekustamā īpašuma labprātīgu atsavināšanu nav noslēgts, ir izpildīti Sabiedrības vajadzībām nepieciešamā nekustamā īpašuma atsavināšanas likuma 13.pantā noteiktie priekšnoteikumi likumprojekta virzīšanai izskatīšanai Saeimā.  Iespēja izmainīt Ventspils lidostas attīstības projektu tā, lai neskartu Nekustamo īpašumu, nepastāv, jo zemesgabala novietojums dabā atrodas tieši lidostas skrejceļa galā, kura virzienā ir plānots skrejceļa pagarinājums. Bez Nekustamā īpašuma iegūšanas īpašumā Ventspils lidostas infrastruktūras attīstības projekts, kas ietver skrejceļa pagarināšanu, lai lidostas infrastruktūra varētu tikt sertificēta atbilstoši darbības veidam (A1) *Regulāri pasažieru, pasta un kravas pārvadājumi*, nav īstenojams. Tas nozīmētu arī, ka šim projektam netiktu izmantots Eiropas Savienības Kohēzijas fonda līdzfinansējums LVL 1 915 356 (viens miljons deviņi simti piecpadsmit tūkstoši trīs simti piecdesmit seši lati 00 santīmi) apmērā.  Labums, ko sabiedrība iegūs, nosakot Nekustamā īpašuma īpašnieku pamattiesību ierobežojumu, ir lielāks par indivīda interesēm nodarīto kaitējumu, jo šajā gadījumā minētais Nekustamais īpašums ir nepieciešams īpašu sabiedrības interešu un publisku mērķu sasniegšanai – valsts nozīmes civilās aviācijas lidlauka infrastruktūras attīstības projekta īstenošanai, no kura īstenošanas iegūs gan Ventspils pilsētas pašvaldības iedzīvotāji un uzņēmēji, gan valsts ekonomiskā attīstība un konkurētspēja kopumā.  „Ventspils lidostas attīstības projekts” tiek īstenots saskaņā ar Ministru kabineta 2009.gada 15.decembra noteikumu Nr.1476 „Noteikumi par darbības programmas „Infrastruktūra un pakalpojumi” papildinājuma 3.3.1.4.aktivitāti „Lidostu infrastruktūras attīstība”” prasībām, kā arī piesaistot Eiropas Savienības Kohēzijas fonda finansējumu. Tādēļ projekta veiksmīgai realizācijai ir būtiski ievērot iepriekš noteiktos projekta īstenošanas termiņus. Ja projekts netiks realizēts, Ventspils pilsētas pašvaldība cietīs ievērojamus zaudējumus, ņemot vērā līdzšinējos ieguldījumus projekta īstenošanā, tajā skaitā par labprātīgas vienošanās ceļā jau atsavinātajiem nekustamajiem īpašumiem, kas paredzēti Ventspils lidostas attīstības projekta īstenošanai.  Neiegūstot nepieciešamos nekustamos īpašumus laikus, tiks kavēti būvniecības termiņi un apdraudēta visa Eiropas Savienības līdzfinansētā projekta īstenošana. Tādējādi nepieciešams nekustamo īpašumu atsavināšanas procesu īstenot pēc iespējas ātrā laikā likumā noteikto termiņu ietvaros.  Ņemot vērā iepriekš minēto, kā arī Ventspils lidostas attīstības projekta nozīmību, nepieciešams iegūt īpašumā iepriekš minēto Nekustamo īpašumu, kas ir izdarāms, pieņemot atsevišķu likumu par Nekustamā īpašuma atsavināšanu sabiedrības vajadzībām. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Likumprojekts saskaņā ar Sabiedrības vajadzībām nepieciešamā nekustamā īpašuma atsavināšanas likuma 2., 5. un 13.pantu un likuma „Publiskas personas finanšu līdzekļu un mantas izšķērdēšanas novēršanas likums” 3. un 8.pantu paredz atsavināt sabiedrības vajadzībām – valsts nozīmes civilās aviācijas lidlauka infrastruktūras attīstības projekta īstenošanai – nekustamo īpašumu "Ceļmaļi", Vārves pagastā, Ventspils novadā, (nekustamā īpašuma kadastra Nr. 9884 001 0005, reģistrēts Ventspils zemesgrāmatu nodaļas Vārves pagasta zemesgrāmatas nodalījumā Nr.38) 6,5 ha platībā.  Nekustamais īpašums atsavināms Sabiedrības vajadzībām nepieciešamā nekustamā īpašuma atsavināšanas likumā noteiktajā kārtībā. Nekustamais īpašums pēc likuma stāšanās spēkā normatīvajos aktos noteiktajā kārtībā tiks ierakstīts zemesgrāmatā uz Ventspils pilsētas pašvaldības vārda un nostiprināts zemesgrāmatā kā patstāvīgs nekustamais īpašums.  Atlīdzības izmaksāšanas kārtību regulē Sabiedrības vajadzībām nepieciešamā nekustamā īpašuma atsavināšanas likums.  Likumprojekta mērķis ir atsavināt Nekustamo īpašumu svarīgu sabiedrības interešu nodrošināšanai, t.i., lai sekmētu saimniecisko darbību attiecīgajā teritorijā un attīstītu gaisa satiksmi, kā arī nodrošinātu transporta infrastruktūras attīstību un transporta pakalpojumus saimnieciskās darbības attīstības vajadzībām. Nekustamā īpašuma atsavināšana ir iespējama, tikai pieņemot likumprojektu, jo, lai arī Ventspils pilsētas pašvaldība ir piedāvājusi Nekustamā īpašuma īpašniekiem labprātīgi vienoties par Nekustamā īpašuma atsavināšanu, Ventspils pilsētas pašvaldībai nav izdevies vienoties ar Nekustamā īpašuma īpašniekiem.  Likumprojekts paredz dzēst hipotēku, kas nostiprināta Ventspils tiesas zemesgrāmatu nodaļas Vārves pagasta zemesgrāmatas nodalījumā Nr. 38, IV.daļas 1.,2. Iedaļas 1.1. apakšpunktā.  Atsavinot Nekustamo īpašumu, tiks realizēts Ventspils lidostas infrastruktūras attīstības projekts, kas ietver sevī skrejceļa pagarināšanu, lai lidostas infrastruktūra varētu tikt sertificēta atbilstoši darbības veidam (A1) *Regulāri pasažieru, pasta un kravas pārvadājumi* un tiktu radīti priekšnoteikumi regulāras iekšzemes un starptautiskās gaisa satiksmes nodrošināšanai. |
| 5. | Projekta izstrādē iesaistītās institūcijas | Satiksmes ministrija, Ventspils pilsētas pašvaldība un SIA „Ventspils lidosta”. |
| 6. | Iemesli, kādēļ netika nodrošināta sabiedrības līdzdalība | Nav nepieciešamības nodrošināt sabiedrības līdzdalību, jo ar likumprojektu sabiedrības intereses tiešā veidā netiek aizskartas. Nekustamā īpašuma ½ domājamo daļu īpašniece Ineta Laus un Nekustamā īpašuma ½ domājamo daļu īpašnieks Modris Cīrulis atsavināšanas procesā iesaistīts tieši. |
| 7. | Cita informācija | Nav. |

|  |  |
| --- | --- |
| **II. Tiesību akta projekta ietekme uz sabiedrību** | |
| Projekts šo jomu neskar. |  |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2013.gads** | | Turpmākie trīs gadi (tūkst. latu) | | |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi, kas saistīti ar Nekustamā īpašuma pirkšanu un ierakstīšanu zemesgrāmatā, tiks segti no Ventspils pilsētas pašvaldības līdzekļiem.  Nepieciešamie līdzekļi Nekustamā īpašuma atsavināšanai sabiedrības vajadzībām LVL 22 400 (divdesmit divi tūkstoši četri simti latu 00 santīmi) apmērā ir paredzēti Ventspils pilsētas pašvaldības administrācijas 2013.gada budžetā. Līdzekļi LVL 548 (pieci simti četrdesmit astoņu latu 00 santīmi) apmērā (t.sk. LVL 448 (četri simti četrdesmit astoņi lati 00 santīmi) valsts nodevai un LVL 100 (viens simts lati 00 santīmi) juridiskiem pakalpojumiem) Nekustamā īpašuma reģistrācijai Zemesgrāmatā un valsts nodevas nomaksai ir paredzēti Ventspils pilsētas pašvaldības administrācijas 2013.gada budžetā.  Neiegūstot nepieciešamo Nekustamo īpašumu laikus, tiks kavēti būvniecības termiņi un apdraudēta visa Eiropas Savienības līdzfinansētā projekta īstenošana. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un šīs līdzdalības rezultāti** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ventspils pilsētas pašvaldība, Satiksmes ministrija |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Satiksmes ministrs A. Matīss

Vīza: Valsts sekretāra p.i. Dž. Innusa

21.05.2013 9:18

2129  
Breice  
67028037, Agnese.breice@sam.gov.lv